Bawanjaba babiri, maama n’omuto olunaku lumu baali batambula ku lubalama lw’ennyanja. Maama Wanjaba kwe kunenya omwana we nti; Lwaki otambula bubi? Tambula busimbalaala, so si kudda eno n’eri.” Wanjaba omuto kwe kugamba nnyina nti; “Onsuubira kutambula otya obusimbalaala ng’ate naawe otambula odda eno n’eri.” Maama Wanjaba yalowooza ku bigambo by’omwana, era oluvannyuma ennyo yakkaanya naye. Kye yava amugamba nti; “Oli mutuufu, nandibadde kyakulabirako kirungi, kati ntunuulira onneetegereze.” Maama Wanjaba yatandika okutambula busimbalaala, era oluvannyuma omwana ng’amaze okumwetegereza yamuvaako emabega. Mu kaseera katono kati, bombi baali batambula bulungi. Olugero luno luyigiriza abazadde okubeera ekyokulabirako bw’oba oyagala omwana akole ekirungi.